המתים המהלכים: אלה שבחיים

המתים המהלכים: אלה שבחיים (באנגלית: The Walking Dead: The Ones Who Live) היא מיני-סדרה אמריקאית מסוג אימה ודרמה שנוצרה על ידי אנדרו לינקולן, דנאי גורירה וסקוט גימפל, ומבוססת על דמותם של ריק גריימס ומישון גריימס. זוהי סדרת הספין-אוף השביעית ביקום "המתים המהלכים".

אנדרו לינקולן, דנאי גורירה ופוליאנה מקינטוש חוזרים לגלם את הדמויות ריק גריימס, מישון גריימס ואָן "ג'דיס" סטוקס בהתאמה, אותם הם גילמו בסדרה המקורית. בנוסף, סת' גיליאם, קיילי פלמינג ואנטוני אזור חוזרים לגלם את הדמויות גבריאל סטוקס, ג'ודית גריימס ואר.ג'יי גריימס בהתאמה.

הסדרה, הכוללת שישה פרקים, שודרה לראשונה בין ה-25 בפברואר ל-31 במרץ 2024.

== עלילה ==
העלילה מתמקדת בריק ומישון, כאשר כוח בלתי ניתן לעצירה מפריד אותם אחד מהשנייה, והם מנסים למצוא זה את זו.<ref name="RT">[https://www.rottentomatoes.com/tv/the_walking_dead_the_ones_who_live/s01 The Walking Dead: The Ones Who Live Season 1] on rottentomatoes.com</ref>

== שחקנים ודמויות ==
=== דמויות ראשיות ===
* אנדרו לינקולן (ריק גריימס): סגן שריף לשעבר של מחוז קינג, ג'ורג'יה. המנהיג לשעבר של מחנה אלכסנדריה, ובעלה של מישון. ריק נחשב מת במשך זמן רב. מאוחר יותר הוא הופך לרב-סמל ב"צבא הרפובליקה האזרחית" (CRM).
* דנאי גורירה (מישון גריימס): לוחמת קטאנה. מנהיגה לשעבר של מחנה אלכסנדריה, ואשתו של ריק. לאחר שגילתה שריק בחיים, היא עזבה את הקבוצה שלה כדי למצוא אותו.
* פוליאנה מקינטוש (אָן "ג'דיס" סטוקס): קצינה ברפובליקה האזרחית שנעלמה יחד עם ריק. מנהיגה לשעבר של קבוצת שורדים בשם "המלקטים" (The Scavengers).

=== דמויות משנה ===
* טרי אוקווין (רב-סרן גנרל ג'ונתן ביל): גנרל בצבא הרפובליקה האזרחית. לפני האפוקליפסה, הוא היה הגנרל של המשמר הלאומי של פנסילבניה.
* לסלי אן ברנדט (פרל ת'ורן): חברתו של ריק ומפקדת בצבא הרפובליקה האזרחית. לפני האפוקליפסה, היא הייתה מלח בצי הדרום אפריקאי.

=== דמויות אורח ===
* ברידה וול (איידן): בת זוגו של ביילי. מישון הצילה אותה ממהלכים בעונה העשירית של הסדרה המקורית.<ref></ref>
* אנדרו רווק (ביילי): בן הזוג של איידן. מישון הצילה אותו ממהלכים בעונה העשירית של הסדרה המקורית.
* סת' גיליאם (האב גבריאל סטוקס): הכומר של מחנה אלכסנדריה ואהובתו לשעבר של אן.
* בן דיקי (רד): מנהיג קבוצת ניצולים שאותה ריק ומישון פוגשים בפארק ילוסטון.
* וויל בריל (דלטון): אחיו הקטן של רד.
* האן ואן סקיבר (טינה): אחותו הקטנה של רד.
* קיילי פלמינג (ג'ודית גריימס): בתם של שיין וולש ולורי גריימס, ובתם המאומצת של ריק מישון.
* אנטוני אזור (ריק גרימס ג'וניור): בנם של ריק ומישון.

== פרקים ==
{| class="wikitable"
!עונה
!פרקים
!תחילת העונה
!סיום העונה
|-
!1
!6
|25 בפברואר 2024
|31 במרץ 2024
|}

== פיתוח ==
בשנת 2018, לאחר שאנדרו לינקולן עזב את תפקידו כריק בסדרה המקורית, הוכרז כי הוא יככב בטרילוגיה של סרטים המתמקדים בדמותו של ריק. סקוט גימפל נבחר להיות הכותב הראשי, וההפקה התחילה באופן רשמי בשנת 2019.<ref></ref>

בשנת 2019 נחשף טיזר המאשר שהטרילוגיה תופץ על ידי סרטי יוניברסל.<ref></ref>

ביולי 2022, הוכרז שהטרילוגיה תהפוך למיני-סדרה, כאשר לינקולן וגורירה יחזרו לגלם את ריק ומישון, ולסדרה יהיו שישה פרקים. בהתחלה הסדרה הייתה אמורה להיקרא "המתים המהלכים: ריק ומישון",<ref name="TitleReveal2"></ref> אך ביולי 2023, שם הסדרה שונה ל"המתים המהלכים: אלה שבחיים".

=== צילומים ===
הצילומים של הסדרה התחילו באופן רשמי בניו ג'רזי ב-15 בפברואר 2023,<ref name="FilmingStarts"></ref> והסתיימו ב-29 במאי של אותה שנה.<ref></ref><ref name="GuriraCoCreatorWriter"></ref>

== ביקורות ==
הסדרה זכתה לביקורות חיוביות מהמעריצים, עם ציון כולל של 88% באתר Rotten Tomatoes.<ref></ref> באתר Metacritic, הסדרה קיבלה ציון של 61 מתוך 100, מה שמצביע על "ביקורות חיוביות בדרך כלל."

==קישורים חיצוניים==

== ביאורים ==

== הערות שוליים ==

קטגוריה:המתים המהלכים: סדרות טלוויזיה
קטגוריה:מיני-סדרות טלוויזיה
קטגוריה:סדרות אימה אמריקאיות
קטגוריה:סדרות דרמת אימה
קטגוריה:סדרות פוסט-אפוקליפטיות
קטגוריה:סדרות ספין-אוף אמריקאיות
קטגוריה:סדרות דרמה המשכיות
קטגוריה:סדרות טלוויזיה אמריקאיות שעלו לשידור בשנות ה-2020